CELEX: 32022R0748
Language: ro
Date: 2022-05-16 00:00:00
Title: Regulamentul de punere în aplicare (UE) 2022/748 al Consiliului din 16 mai 2022 privind punerea în aplicare a Regulamentului (UE) 2015/735 privind măsuri restrictive având în vedere situația din Sudanul de Sud

17.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 138/1
               
            
         REGULAMENTUL DE PUNERE ÎN APLICARE (UE) 2022/748 AL CONSILIULUI
         din 16 mai 2022
         privind punerea în aplicare a Regulamentului (UE) 2015/735 privind măsuri restrictive având în vedere situația din Sudanul de Sud
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/735 al Consiliului din 7 mai 2015 privind măsuri restrictive având în vedere situația din Sudanul de Sud și de abrogare a Regulamentului (UE) nr. 748/2014 (1), în special articolul 22 alineatul (4),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 7 mai 2015, Consiliul a adoptat Regulamentul (UE) 2015/735.
                  
               
                     (2)
                  
                  
                     În conformitate cu articolul 22 alineatul (4) din Regulamentul (UE) 2015/735, Consiliul a reexaminat lista persoanelor cărora li se aplică măsuri restrictive din anexa II la regulamentul respectiv.
                  
               
                     (3)
                  
                  
                     Consiliul a concluzionat că ar trebui menținute măsurile restrictive împotriva unei persoane care figurează pe lista din anexa II la Regulamentul (UE) 2015/735 și că ar trebui actualizată și renumerotată rubrica referitoare la persoana respectivă.
                  
               
                     (4)
                  
                  
                     Prin urmare, Regulamentul (UE) 2015/735 ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Anexa II la Regulamentul (UE) 2015/735 se modifică astfel cum se prevede în anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 mai 2022.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 117, 8.5.2015, p. 13.
      
      
         
            ANEXĂ
            În anexa II la Regulamentul (UE) 2015/735, tabelul se înlocuiește cu următorul text:
            
               
                            
                        
                        
                           „Nume
                        
                        
                           Informații de identificare
                        
                        
                           Motivele înscrierii pe listă
                        
                        
                           Data includerii pe listă
                        
                     
                           1.
                        
                        
                           Michael MAKUEI LUETH
                        
                        
                           Data nașterii: 1947
                           Locul nașterii: Bor, Sudan (astăzi Sudanul de Sud)
                           Genul: masculin
                        
                        
                           Michael Makuei Lueth a deținut funcția de ministru al informațiilor și radiodifuziunii din 2013 și continuă să dețină respectiva funcție în guvernul de tranziție de unitate națională. De asemenea, a fost în perioada 2014-2015 și în perioada 2016-2018 purtătorul de cuvânt public al delegației guvernamentale la negocierile de pace desfășurate sub egida Autorității Interguvernamentale pentru Dezvoltare.
                           Makuei a obstrucționat procesul politic din Sudanul de Sud, în special prin obstrucționarea, prin declarații publice provocatoare a punerii în aplicare a Acordului privind soluționarea conflictului din Republica Sudanul de Sud (ARCSS) din august 2015 (înlocuit în septembrie 2018 de «ARCSS revitalizat» (R-ARCSS)), prin obstrucționarea activității Comisiei mixte de monitorizare și evaluare (JMEC) a ARCSS (redenumită «JMEC reconstituită» în cadrul R-ARCSS), precum și prin obstrucționarea înființării instituțiilor judiciare de tranziție în temeiul ARCSS, înființare care este prevăzută și în R-ARCSS. De asemenea, el a obstrucționat operațiile Forței Organizației Națiunilor Unite de protecție regională.
                           Makuei este responsabil și de încălcări grave ale drepturilor omului, inclusiv de restrângerea libertății de exprimare.
                        
                        
                           3.2.2018”